Aalborg Stiftstidende, 1843-09-04
Aalborg, den 4de September. Fra den herværende Cathedralskole agtes iaar følgende 7 Disciple dimitterede til Universitetet: Jmmanuel Tauber Gregersen, Søn af Cantor og Skolel. G. her i Byen; Jørg. Peter Christensen, Søn af Propr. C. til Frederikshøi; Sidney y Mina Schwartz, Søn af Branddirecteur, Major S. her i Byen; Edvard v. Spreckelsen, Søn af Procur. v. S. heri Byen; Frantz Hvass, Søn af Herredsfoged, Justitsr. H. i Hellum Hindsted Herreder; Ludv. Sophus Fred. Wilhelmsen, Søn af afdøde Jnspecteur W. ved Gudumlunds Fabrik; og Jens Ring Stochholm, Søn af afd. Stiftsprovst S. her af Byen. Det i Anledning af Skolens idag begyndende Aars examen udgivne Program leverer, næst Skoleefterretninger for det forløbne Skoleaar, samlede og udgivne ved Skolens Rector, Hr. Professor Ridder Tauber, en udførligere Udarbeidelse af Adjunct, Cand. polyt. Chr. H. Biering, indeholdende Plan og Methode for Underviisningen i Mathematik ved de lærde Skoler." Forfatteren, som er kjendt af tidligere mathematiske Arbeider, søger i nærværende Afhandling - der er givet det betegnende Schillerske Motte: Wer um die Göttin freit, suche in ihr nicht das Weib at vise den gjennemgribende Reform, vort lærde Skolevæsen ikke blot i mange andre væsentlige Puncter, men navnlig i den mathematiske Skoleunderviisning med hvilken det tilvisse hidtil, idetmindste i flere Ref, bekjendte Skoler, har seet maadeligt nok ud - trænger til, naar den skal kunne danne en passende Overgang til og indføre Eleven i denne Videnskabs fortsatte, og nuomstunder betydeligt fremstredne, Studium ved Universitetet og udfylde den Kløft, der i denne Retning hidtil for den større Deel har været tilstede mellem den forberedende mathematiske Underviisning i Skolen og den høiere Mathemathiks Docering paa Høiskolen; eller, for at benytte Forfatterens egne Ord, at der for den mathematiske Underviisning i de lærde Skoler lægges en saadan Basis, at "Videnskaben ikke betragtes som et tilfældigt Aggregat af Sætninger, af hvilke vel den ene paa en eller anden Maade lader sig udlede af den anden, men derimod fremstilles i et sammenhængende System, hvori hvert enkelt Led indtager sin naturlige, ved en indre Nødvendighed betingede, Plads, saa at det kan blive indlysende for Eleven, hvorledes ethvert tidligere udviklet Begred nødvendigt leder til et følgende." Forf. udtaler det Ønske, at hans Afhandling maatte føre til en vidtløftigere og meer udtømmende Discussion af denne vigtige Materie og søger i et Anhang at møde nogle af Hr. Steen, i dennes Anmeldelse af sin elementaire Arithmetik i Fædrelandet fremsatte, noget afvigende, bemærkninger om den mathematiske Underviisning, med Opfordring til denne Forfatter og yderligere offentlig at udtale sig for ved fælleds Drøftning at bidrage til Fremkaldelsen af en Reform i den mathematiske Underviisning, der vistnok paa mange Steder, især i de lærde Skoler, maa ansees for saare nødvendig og ønskelig." Hr. Bierings Arbeide, der udgjør 21 Ark i Octav, vil sandsynligviis igjennem Boghandelen blive bragt til et større Publicums Kundskab. – Jfølge de af Rector meddeelte Skoleefterretninger, talte Skolen i det udløbne Skoleaar 71 Elever, af hvilke nu 7 ere bestemte til Afgang til Universitetet. (13 a 14 skulle paany være anmeldte til Jndtrædelse i Skolen). Efter den givne Oversigt over Skolens oekonomiske Status beløb Aarets Jndtægter sig til 8519 Rbd. 37 1/2 s., hvoraf kun 1563 Rbd. 48 s. i samtlige Skolecontingenter. Udgifterne (hvori 4800 Rbd. Gager til faste og constituerede Lærere, 1012 Rbd. 80 s. til Timelærerne og Gymnastiklæreren) balancerede med Jndtægten paa 400 Rbd. Lønningsforskud og 262 Rbd. 24 s. Kassebeholdning nær. Af Stipendiefondet have 21 Disciple nydt godt, 10 have havt fri Underviisning og 3 for nedsat Betaling. Af Legaterne uddeeltes det Thuresonske til 6, Stiftsamtmand Reitzers Flittigheds-Belønning til 1, Thestrups Legat, til 1, Kyndes Præmier for latinsk Stiil til 6 Disciple. Det Moltkeske Legat, som Hs. C. Grev Moltke til Bregentved uddeler, tilstodes 2 Disciple med 40 Rbd. hver. Skolens Bibliothek har i det forløbne Aar nydt endeel Tilvært og Skoleefterretningerne levere ligeledes en glædelig Beretning om et, efter en af Universitetsdirectionen approberet Plan, oprettet Discipelbibliothek, som bestyres af Hr. Cand. theol. Jermin, og hvortil 53 Disciple aarlig have contribueret med 1 Rbd. hver og den kgl. Direction med 30 Rbd.